Legal Document

Category: 6

Text:
20α. ΒΑΣΙΛΙΚΟΝ ΔΙΑΤΑΓΜΑ της 2/8 Αυγ. 1958 Περί εκδόσεως ομολογιακού δανείου δια την αποζημίωσιν των ιδιοκτητών απαλλοτριωθέντων αγροτικών κτημάτων. Έχοντες υπ’ όψιν: 1)τας διατάξεις των άρθρ. 40 και 79 του Ν.Δ. 2185/1952 «περί αναγκαστικής απαλλοτριώσεως κτημάτων προς αποκατάστασιν ακτημόνων καλλιεργητών και κτηνοτρόφων», 2)την υπ’ αριθ. 250/1958 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών και Γεωργίας Υπουργών, απεφασίσαμεν και διατάσσομεν: Άρθρ.1.-1.Αι υπό του άρθρ. 40 του Ν.Δ. 2185/15 Αυγ. 1952 «περί αναγκαστικής απαλλοτριώσεως κτημάτων προς αποκατάστασιν ακτημόνων καλλιεργητών και κτηνοτρόφων» και του άρθρ. 3 παρ. 5 του Νόμ. 2258/7 Οκτ. 1952 «περί επισπεύσεως της οριστικής διανομής των εποικισθεισών υπό της τέως Ε.Α.Π. περιοχών» προς πληρωμήν των εν αυτοίς αναφερομένων αποζημιώσεων προβλεπόμεναι ομολογίαι θα ώσιν ενιαίου τύπου η δε καθ’ όλον εξυπηρέτησις αυτών θα διέπεται υπό των διατάξεων του παρόντος. 2.Το ονομαστικόν κεφάλαιον των ως άνω ομολογιών ορίζεται εις πεντήκοντα εκατομμύρια μεταλλικάς δραχμάς. Εν περιπτώσει ανεπαρκείας του ποσού τούτου επιτρέπεται αύξησις αυτού, δι’ αποφάσεως του Υπουργού των Οικονομικών δημοσιευομένης εις την Εφημερίδα της Κυβερνήσεως. Άρθρ.9.-Δια κοινών αποφάσεων των Υπουργών Οικονομικών και Γεωργίας θέλουσι ρυθμίζεσθαι πάντα τα κατά την εφαρμογήν του παρόντος προκύπτοντα ζητήματα, δι’ αποφάσεων δε του Υπουργού των Οικονομικών θα εγκρίνωνται οι εκ της εφαρμογής του παρόντος προκαλούμεναι γενικώς δαπάναι. Εις τους αυτούς επί των Οικονομικών και Γεωργίας Υπουργούς ανατίθεμεν την δημοσίευσιν και εκτέλεσιν του παρόντος Δ/τος. 17.Β.γ.20α Αγροτικός Κώδικας Άρθρ.2.-1.Το εις το προηγούμενον άρθρον καθοριζομενον ποσόν θα καλυφθή δι’ ομολογιών εις τον κομιστήν, κατά την ακόλουθον κατανομήν: Α΄.Ποσόν 1.000.000 μεταλλικών δραχμών δι’ ομολογιών ονομαστικής αξίας 25 μεταλλικών δραχμών εκάστης. Β΄.Ποσόν 4.000.000 μεταλλικών δραχμών δι’ ομολογιών ονομαστικής αξίας 50 μεταλλικών δραχμών εκάστης. Γ΄.Ποσόν 10.000.000 μεταλλικών δραχμών δι’ ομολογιών ονομαστικής αξίας 250 μεταλλικών δραχμών εκάστης. Δ΄.Ποσόν 15.000.0000 μεταλλικών δραχμών δι’ ομολογιών ονομαστικής αξίας 500 μεταλλικών δραχμών εκάστης και Ε΄.Ποσόν 20.000.000 μεταλλικών δραχμών δι’ ομολογιών ονομαστικής αξίας 1.000 δραχμών εκάστης. 2.Επί της προσθίας και οπισθίας όψεως των ανωτέρω ομολογιών θέλουσιν αναφερθή πάντα τα στοιχεία τα συνιστώντα την εκ τούτων οφειλήν και οι διέποντες ταύτας γενικώς όροι. Άρθρ.3.-1.Αι ομολογίαι θα φέρωσιν έντυπον την υπογραφήν του Υπουργού των Οικονομικών και ιδιόχειρον την υπογραφήν του Γενικού Διευθυντού της Γ.Δ.Δ.Λ. ή ενός των αναπληρωτών Γεν. Δ/ντού, οριζομένου υπό του Υπουργού των Οικονομικών. «Της ιδιοχείρου υπογραφής του Γενικού Διευθυντού του Γενικού Λογιστηρίου του Κράτους προτάσσεται η ένδειξις «Τίθεται εις κυκλοφορίαν», ως και η χρονολογία υπογραφής, τιθεμένη δια σφραγιστήρος μετά τας λέξεις  «Εν Αθήναις τη………………». Το εντός « » εδάφιον προσετέθη δια της παρ. 1 άρθρ. 9 Α.Ν. 186/1967 (τόμ. 26 σελ. 128,25) ορίζοντος εν παρ. 2 ότι αι μέχρι δημοσιεύσεως αυτού τεθείσαι εις κυκλοφορίαν ομολογίαι άνευ των ενδείξεων του προστεθέντος δευτέρου εδαφίου, τυγχάνουσιν έγκυροι. 2.Η εκτύπωσις των ομολογιών δύναται ν’ ανατεθή εις την Τράπεζαν της Ελλάδος, κατόπιν συμβάσεως μετ’ αυτής. Δι’ ομοίας Συμβάσεως δύναται ν’ ανατεθή, εις την αυτήν Τράπεζαν η παραλαβή, αποθήκευσις και παράδοσις εις τους δικαιούχους των ομολογιών, ως και η εξυπηρέτησις τούτων. 3.Αιτήσει του Υπουργού των Οικονομικών οι ομολογίαι εισάγονται προς διαπραγμάτευσιν εις το Χρηματιστήριον Αθηνών. Άρθρ.4.-Η τοκοχρεωλυτική εξυπηρέτησις των εκδοθησομένων ομολογιών ενεργείται επί τω εν άρθρ. 40 του Ν.Δ. 2185/1952 οριζομένω τόκω και του εις το αυτό άρθρον καθοριζομένου χρόνου αποσβέσεως, θα συντελήται δε κατά την σύνθετον χρεωλυσίαν δια της εις έκαστον κομιστήν καταβολής του εις τον τίτλον αντιστοιχούντος τοκοχρεωλυσίου. Προς τούτο εις το σώμα εκάστης ομολογίας περιλαμβάνονται ισάριθμοι προς τον χρόνον αποσβέσεως αποδείξεως τοκοχρεωλυσίων, αντιπροσωπεύουσαι εκάστη το ποσόν του ετησίου τοκοχρεωλυσίου της ομολογίας. Επί εκάστης αποδείξεως αναγράφεται ο χρόνος πληρωμής αυτών. Η είσπραξις του εφ’ εκάστης αποδείξεως αναγραφομένου ποσού ενεργείται δια της παραδόσεως αυτής. Η ομολογία παραδίδεται εις την Τράπεζαν της Ελλάδος μετά της τελευταίας αποδείξεως, η δε αποκοπή απασών των αποδείξεων καθιστά την ομολογίαν άνευ περιουσιακού περιεχομένου. Η αξίωσις πληρωμής της αποδείξεως τοκοχρεωλυσίου παραγράφεται μετά πενταετίαν από του χρόνου καθ’ ον κατέστη απαιτητή. Άρθρ.5.-1.Η απόσβεσις των ομολογιών άρχεται από  της ενάρξεως του γεωργικού έτους εντός του οποίου ενεργείται η εκκαθάρισις της αποζημιώσεως και η εις τους δικαιούχους ταύτης παράδοσις των ομολογιών της αντιστοίχου σειράς. Εις το εκάστοτε εκκαθαριζόμενον ποσόν αποζημιώσεως  προστίθενται     κεφαλαιοποιούμενοι,      τόκοι    προς     6% (Αντί της σελ. 218,45) Σελ. 218,45(α) 335 - 011 Αγροτικός Κώδικας 17.Β.γ.20α δια τον από της καταλήψεως του απαλλοτριωθέντος κτήματος μέχρι της προτεραίας της ενάρξεως του αυτού ως άνω γεωργικού έτους χρόνου, μετ’ έκπτωσιν των τυχόν καταβεβλημένων παρά των αποκατασταθέντων ποσών δι’ αποζημίωσιν χρήσεως. 2.Κλάσματα κεφαλαίου αντιπροσωπεύοντα ποσόν έλασσον της ονομαστικής αξίας της ομολογίας καταβάλλονται τοις μετρητοίς. Άρθρ.6.Το προς το Ελληνικόν Δημόσιον υπό των αποκατασταθέντων καταβλητέον τίμημα ισούται προς το υπό του Δημοσίου εις τους δικαιούχους αποζημιώσεως καταβληθησόμενον ποσόν. Η εξόφλησις της οφειλής των αποκαθισταμένων, προσηυξημένης κατά 13% ενεργείται εις 30 ετησίας τοκοχρεωλυτικάς δόσεις προς 6% ετησίως, της πρώτης τούτων καταβλητέας εις το τέλος του γεωργικού έτους εντός του οποίου εγένετο η εκκαθάρισις της εις τον ιδιοκτήτην πληρωτέας αποζημιώσεως κατά τα εις το προηγούμενον άρθρον οριζόμενα. Εκ της προσαυξήσεως των 13% ποσοστόν 3% εισπράττεται υπέρ του Δημοσίου προς κάλυψιν των δαπανών εκτυπώσεως ομολογιών, προμηθειών και αμοιβής της Τραπέζης της Ελλάδος ως και των Επιτροπών των προβλεπομένων υπό της παρ. 1 του άρθρ. 7 του παρόντος και 10% υπέρ του Ειδικού Ταμείου Εποικισμού. Άρθρ.7.-1.Η υπό της αρμοδίας υπηρεσίας του Υπουργείου Γεωργίας εκκαθάρισις της προς τους ιδιοκτήτας απαλλοτριωθέντων κτημάτων πληρωτέας αποζημιώσεως, εν συνδυασμώ προς το έργον του προσδιορισμού των δια την πραγματοποίησιν της πληρωμής παραδοτέων ομολογιών η εκκαθάρισις του υπό των αποκατασταθέντων πληρωτέου κατά τ’ ανωτέρω τιμήματος και πάσα η επί των αντικειμένων τούτων εργασία τελεί υπό τον έλεγχον μιας ή πλειόνων εν Αθήναις και παρά τη Τραπέζη της Ελλάδος, εδρευουσών Επιτροπών, συνιστωμένων δια κοινών αποφάσεων των Υπουργών Οικονομικών και Γεωργίας. 2.Τα εκάστοτε υπό των κατά την προηγουμένην παράγραφον Επιτροπών εκκαθαριζόμενα και προσδιοριζόμενα ποσά πληρωτέων από μέρους του Δημοσίου αποζημιώσεων και του υπό των αποκαθισταμένων πληρωτέου τιμήματος, κυρούνται δια κοινών αποφάσεων των Υπουργών Οικονομικών και Γεωργίας, βάσει δε τούτων ενεργείται η εις τον Κρατικόν Προϋπολογισμόν εγγραφή της δαπάνης δια την πληρωμήν των αποζημιώσεων και η βεβαίωσις των προς το Δημόσιον καταβλητέων αντιστοίχων ποσών. Σελ. 218,46(α) 335-012 Άρθρ.8.-Εις τας περιπτώσεις καθ’ ας προβλέπεται η μεταλλική δραχμή ως νόμισμα προσδιορισμού της εις τους ιδιοκτήτας των απαλλοτριωθέντων κτημάτων κλπ. καταβλητέας παρά του Δημοσίου αποζημιώσεως ως και του παρά των κληρούχων καταβλητέου εις το Δημόσιον τιμήματος κλήρου, συμφώνως προς τας διατάξεις του άρθρ. 104 του Συντάγματος και των Ν.Δ. 2185/52 και Νόμ. 2258/1952 και 3194/55 η εις χαρτίνας δραχμάς τροπή της μεταλλικής δραχμής προσδιορίζεται εκ της υπό του Διεθνούς Νομισματικού Ταμείου, καθοριζομένης σχέσεως χρυσού προς δολλάριον ΗΠΑ και της επισήμου σχέσεως του δολλαρίου προς την χαρτίνην δραχμήν, της μεταλλικής δραχμής οριζομένης ως ίσης προς 0,9333408 της ουγγίας χρυσού. 100